Քարոզիչ (հեռուստասերիալ)

«Քարոզիչ» (անգլ.՝ Preacher), ամերիկյան հեռուստասերիալ, որի արտադրությամբ զբաղվել են Էվան Գոլդբերգը, Սեթ Ռոգենը և Սեմ Քեթլինը, AMC հեռուստաալիքի պատվերով։ Պիլոտային էպիզոդը պատվիրվել է AMC հեռուստաալիքով 2014 թվականի փետրվարի 7-ին։ Հանդիասանում է համանուն կոմիքսաշարի ադապտացիան, որը ստեղծել են Գարթ Էնիսը և Սթիվ Դիլոնը, հրատարակումը կատարել է Vertigo-ն, իսկ ինպրինտը՝ DC Comics-ը։
Հեռուստասերիալի պրեմիերան կայացել է 2016 թվականի մայիսի 22-ին։ 2016 թվականի հունիսի 29-ին AMC հեռուստասերիալը երկարացվել է երկրորդ եթերաշրջանով։ 2017 թվականի հոկտեմբերի 27-ին հեռուստասերիալը երկարացվել է երրորդ եթերաշրջանով։
2018 թվականի նոյեմբերին հեռուստասերիալը երկարացվել է չորրորդ՝ եզրափակիչ եթերաշրջանով, որի նկարահանումները անցկացվել են Ավստրալիայում։


== Սինոփսիս ==
Տեխասցի քարոզիչ Ջեսի Քասթերը, միավորվում է երկնքից փախած ամենակարող արարածի հետ։ Նա և իր նախկին զուգընկերուհի Տյուլպանը և իռլանդական ծագմամբ վամպիր Քեսիդին, միասին ուղևորվում են ճանապարհորդության, որպեսզի բառիս բուն իմաստով գնտեն Աստծուն։


== Դերասաններ և կերպարներ ==


=== Հիմնական կազմ ===
Դոմինիկ Կուպեր — Ջեսի Քասթեր, Տեխաս նահանգի Անվիլ փոքրիկ քաղաքում ապրող քարոզիչ, որի նպատակն է Աստծոն գտնելը։
Ջոզեֆ Գիլգան — Պրոշես Քեսիդի, իռլանդացի վամպիր ալկոհոլիկ և Քասթերի լավագույն ընկերը։
Ռութ Նեգա — Տյուլիպ (Տյուլպան) Օ’Հարա, Քասթերի նախկին զուգընկերուհին.
Լյուսի Գրիֆիթս — Էմիլի Վուդրոու, միայնակ մայր, միաժամանակ աշխատում է մատուցողուհի, եկեղեցու երգեհոնահար և Քասթերի օգնականը։
Էրլ Բրաուն — Անվիլիյա քաղաքի շերիֆ Հյուգո Ռութ, Յուձին Ռութի հայրը։
Դերեկ Ուիլսոն - Դոնի Շնեք, մարդասպան, Օդին Քուինքենենի գլխավոր օգնականը։
Իան Քոլեթտի - Յուջին Ռութ, շերիֆ Հյուգո Ռութի որդին, Քասթերի հավատարիմ այցելուցներից և երկրպագուներից։
Թոմ Բրուք — Ֆիոր, Ադեֆիի երկու հրեշտականերին, որոնց նշանակել են կիսադև-կիսահրեշտակ արարածին հետևելու առաքելությունը, որը կրում է «Գենեզիս» անվանումը։
Անատոլ Յուսեֆ - Դեբլանկ, Ադեֆիի երկու հրեշտականերին, որոնց նշանակել են կիսադև-կիսահրեշտակ արարածին հետևելու առաքելությունը, որը կրում է «Գենեզիս» անվանումը (1 եթերաշրջան)։
Գրեմ Մաքվատիշ — Մարդասպանների հովանավոր, անխիղճ մարդասպան, որին վարձել է Երկինքը Քասթերին գտնելու և սպանելու համար։
Փիփ Թորենս — Հեր Սթար, Գրաալի՝ հզոր, գերգաղտնի կազմակերպության անդամ. (2 եթերաշրջան — ներկա)
Նո Թեյլոր — Աֆոլֆ Հիտլեր (2 եթերաշրջան - ներկա)
Ջուլի Էն Էմերի — Լարա Ֆեզերսթոուն, Գրաալի լավագույն աշխատակիցներից։ (2 եթերշարջան — ներկա)
Մալքոլմ Բարեթ — Գուվեր, Գրաալի լավագույն աշխատակիցներից (2-3 եթերաշրջաններ)
Բեթի Բաքլի — Մերի Լ'Անջել (3 եթերաշրջան)
Քոլին Քանինգհեմ — Թ.Ս. (3 եթերաշրջան)


=== Երկրորդական կազմ ===
Ջեքի Էրլ Հեյլի Օդին Քունքենոն։ Ի սկզբանե կերպարի դերակատարման համար ընտրել էին Էլիզաբեթ Փերքինսին (Վայլա Քուինքենոն), բայց հետո ստեղծողները որոշել են համապատասխանեցնել առաջնային աղբյուրի հետ և թողնել տղամարդուն որպես տղամարդ։
Ռիքի Մեյբ - Մայլի Փիրսոն։ Անվիլի քաղաքապետը։
Ջեյմի Էն Օլման - Բեթսի Շնեք։ Հեզահամբույր աղջիկ, ով կանոնավոր կերպով դիմանում է իր ամսուսնու՝ Դոննիի ծեծերը.
Նաթան Դարոու - Ջոն Քասթեր։ Պատերազմի վետերան, որը ստիպված է հոգևորականի կոչում ընունել խիստ մոր պատճառով։
Ռոնալդ Գութման - Դենիս, Քեսիդիի ծերացած որդին, որը ապրում է Նոր Օռլեանում (2 եթերաշրջան)
Ջասթին Փրենթիս - Թայլեր, Դժոխքի բանտարկյալ (2 եթերաշրջան)
Էմի Հիլ — մին Մաներինգ, Դխոխքի բանտապահ(2 եթերաշրջան)
Ջերեմի Չայլդս - Ջոդի (3 եթերաշրջան)
Լիզ Մաքգիվեր - Քրիտինա (3 եթերաշրջան)
Ջոնի Քոյ - Հայր Դ'Արոնիկ, Գրաալ կազմակերպության ղեկավար (3 եթերաշրջան)
Ադամ Քրուսդել (3 եթերաշրջան)
Փրեմա Քրուս (3 եթերաշրջան)


== Մրցանակներ և անվանակարգեր ==


== Էպիզոդներ ==


=== 1 եթերաշրջան (2016) ===


=== 2 եթերաշրջան (2017) ===


=== 3 եթերաշրջան (2018) ===


=== 4 եթերաշրջան (2019) ===


== Արտադրություն ==


=== Մշակում ===
2013 թվականի անոյեմբերի 16-ին հայտարարվել է, որ AMC հեռուստաալիքը զարգացնում է հեռուստասերիալի միտքը, որը պետք է հիմնված լինի Vertigo հրատարակության և DC Comics իմպրինտի Preacher կոմքիսների հիման վրա։ 2013 թվականի նոյեմբերի 18-ին BleedingCool ռեսուրսը հաստատել է, որ Սեթ Ռոգենը և Էվան Գոլդբերգը հրավիրվել են կոմիքսի պաշտոնական ադապտացիայի համար և Սեմ Քեթլինի մասնակցությամբ գրվել է հեռուստասերիալի պիլոտային էպիզոդի սցենարը, որը, ինչօպես ենթադրվում է, տարածվելու է Sony Pictures Television լոգոտիպով։ 2014 թվականի փետրվարի 6-ին հեռուստաալիքը պաշտոնապես թույլատրել է Ռոգենի և Գոլդբերգի մասնակցությամբ պիլոտային էպիզոդի ստեղծումը և նշանակել է Սեմ Քեթլինին որպես շոուրաններ։ 2014 թվականի դեկտեմբերի 3-ին պատվիրվել են պիլոտային էպիզոդի նկարահանումները։ Պաշտոնական կոմքիսների հեղինակ Սթիվ Դիլոնը և Գարթ Էնիսը նաև հանդես են եկել որպես շոուի համապրոդյուսերներ։
2015 թվականի սեպտեմբերի 9-ին պատվիրվել է առաջին եթերաշրջանը՝ բաղկացած 10 էպիզոդից, որի պրեմիերան կայացել է 2016 թվականի մայիսի 22-ին։ 2016 թվականի հունիսի 29-ին AMC հեռուստաալիքը երկարացրել է հեռուստասերիալը երկրորդ եթերաշրջանով՝ բաղկացած 13 էպիզոդից, որի պրեմիերան կայացել է 2017 թվականի հունիսի 25-ին։ 2017 թվականի հոկտեմբերի 26-ին հայտարարվել է, որ հեռուստասերիալը երկարացվել է երրորդ եթերաշրջանով, որի պրեմիերան կայացել է 2018 թվականի հունիսի 24-ին և այն կազմված է 10 էպիզոդից։ 2018 թվականի նոյեմբերին հեռուստասերիալը երկարացվել է չորրորդ՝ ավարտական եթերաշրջանով։


=== Քասթինգ ===
2015 թվականի փետրվարի 12-ին Superhero Hype-ը հայտնել է այն մասին, որ Տյուլիպ Օ’Հարայի կերպարը կատարելու է աֆրոամերիկացի դերասանուհի։ 2015 թվականի մարտի 12-ին The Tracking Board ռեսուրսը հրապարակել է ինֆորմացիա այն մասին, որ AMC հեռուստաալիքը Ջեսի Քասթերի դերի համար դիտարկում են Դոմինիկ Կուպերին։ 2015 թվականի մարտին Քասթերի դերակատարման համար հաստատվել է Ռութ Նեգան, իսկ Ջոզեֆ Գիլգանը ներառվել է հիմնական կազմի մեջ վամպիր Քեսիդիի դերի համար։ 2015 թվականի ապրիլի 9-ին պաշտոնապես հայտարարվել է, որ Լյուսի Գրիֆիթսը կատարելու է Էմիլի Վուդրոյի, Ջեսի օգնականի դերը։ Նույն օրը հրապարակվել է ոչ պաշտոնական տեղեկություն, որը Դոմինիկ Կուպերը պայմանագիր է կնքել Ձեսի Քասթերի դերի համար, բայց այդ մասին պաշտոնապես հայտարարվել է 2015 թվականի ապրիլի 17-ին։


=== Նկարահանումներ ===
2015 թվականի մայիսի 14-ին Սեթ Ռոգենը իր Թվիթերում գրել է, որ պիլոտային էպիզոդի նկարահանումները պաշտոնապես սկսվել են և, որ նա և Էվան Գոլդբերգը հանդիսանում են գլխավոր պրոդյուսերներ։


== Ադապտացիայի նախկին փորձեր ==
Հեռուստաէկրանի համար «Քարոզիչ»-ի առաջին ադապտացիայի փորձը եղել է ֆիլմ, որի արտադրությամբ սկսել է զբաղվել Electric Entertainment ստուդիան։ Ռեժիսորի տեղը զբաղեցրել է Ռեյչել Թալալեյը, իսկ սցենարիստ է դարձել Գարթ Էնիսը, որը պետք է սցենարի համար ադապտացներ կոմիքսի սյուժեն։ Ռուպերտ Հարվին և Թոմ Ասթորը նշանակվել են պրոդյուսերներ։ 1998 թվականի մայիսին Գարթ Էնիսը սցենարի համար պատրաստել էր երեք տարբերակ, որոնցից յուրաքանչյուրը հիմնականում հիմնվել է «Տեխաս փախածները» (անգլ.՝ Gone to Texas) սյուժետային կամարի վրա։ Բյուջեյի հետ խնդիրների և պաշտոնական կոմիքսնի կրոնական ոչ միարժեքության պատճառով ֆիլմի արտադրությունը սառեցվել է։
Ավելի ուշ «Քարոզիչ» հեռուստասերիալի էկրանավորման իրավունքը Electric Entertainment-ից գնել է Miramax Films-ը, որը վերաթարմացրել է ֆլմի արտադրությունը, բայց նաև շուտով հրաժարվել է էկրանավորումից բյուջեի հետ կապված խնդիրների պատճառով։
2006 թվականի նոյեմբերին, Miramax Films-ը թողել է նախագիծը, HBO հեռուստաալիքը հայտարարել է հեռուստատեսային շարքի պիլոտային էպիզոդի արտադրության մասին, որը հիմնված է «քարոզիչ» կոմիքսաշարի հիման վրա։ Սցենարը սկսել է գրել Մարկ Սթիվեն Ջոնսոնը, իսկ Հովարդ Դոյչը պետք է զբաղեցներ ռեժիսորի աթոռը։ HBO-ի ղեկավարությունը տպավորվել է Ջոնսոնի փորձարարական սցենարով և պատվիրել է նրան ստեղծել կանոն առաջին եթերաշրջանի համար։ Ջոնսոնի պաշտոնական մտահղացմամբ՝ «կոմիքսի ցանկացած թողարկում պետք է դառնար մեկ լրիվ էպիզոդ», ըստ «դրվագը դրվագում» կանոնի։ Ջոնսոնը նշել է. «Ես [HBO]-ին տվել եմ կոմիքսներ և ասել. «Մեկ թողարկում՝ մեկ ժամ»։ Ի պատասխան Գարթ Էնիսը ինձ ասել է. «Դուք գերագնահատում եք կոմիքսը»»։ 2008 թվականի օգոստոսին HBO-ի ղեկավարությունը հրաժարվել է հեռուստասերիալի արտադրությունից, քանի որ պատմության մթնոլորտը համարել է մռայլ և ոչ միանշանակ կրոնական։
2008 թվականի հոկտեմբերին ֆիլմի տեսքով էկրանավորման իրավունքը գնել է Columbia Pictures-ը և նշանակել Սեմ Մենդեսին որպես ռեժիսոր։ Նիլ Մորիցն ու Ջեյսոն Նեթերը պետք է հանդես գային որպես պրոդյուսերներ։ Ստուդիայի հայտարարությունների համաձայն Էնիսի սկբնային սցենարները չպետք է օգտագործվեին։ Սակայն ֆիլմի ստեղծման մասին հայտարարելուց անմիջապես հետո, նախագիծը կրկին անորոշ ժամանակով հետաձգվել։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-04-17 at the Wayback Machine.(անգլ.)